Diari Oficial de la Generalitat Valenciana


Sumari del DOGV 2332, del 26-08-1994 (1994/832266)

DECRET 158/1994, de 29 de juliol, del Govern Valencià, pel qual es creen les escoles oficials d'idiomes de Quart de Poblet i de Sagunt.
---------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/29/158/dof/vci/html**

### Dades del document

Número de DOGV
:   2332

Data del DOGV
:   26-08-1994

Secció del DOGV
:   DISPOSICIONS GENERALS

Número del document
:   1994/832266


Data del document
:   29-07-1994

Organisme emissor
:   Conselleria de Educació i Ciència

Tipus de document
:   Decret

DECRET 158/1994, de 29 de juliol, del Govern Valencià, pel qual es creen les escoles oficials d'idiomes de Quart de Poblet i de Sagunt. [94/5895]  
La Llei Orgànica 1/1990, d'Ordenació General del Sistema Educatiu, configura com de règim especial els ensenyaments d'idiomes que s'implanten en les escoles oficials d'idiomes.  
L'increment de la demanda d'aprenentatge d'idiomes que s'ha produït en els últims anys fa necessària l'ampliació de l'oferta educativa d'aquests ensenyaments.  
L'Ajuntament de Quart de Poblet, en la sessió plenària del dia 21 de desembre de 1992, va acordar ratificar l'acord de la Comissió de Govern de 10 de desembre de 1992, de cessió a la Conselleria d'Educació i Ciència de l'ús d'un edifici ubicat al parc esportiu municipal d'aquesta ciutat, anteriorment ocupat per una extensió de batxillerat, per a la posada en funcionament d'una escola d'idiomes.  
L'Ajuntament de Sagunt, en la sessió plenària del dia 28 de desembre de 1993, va acordar per unanimitat la cessió gratuïta de l'edifici que anteriorment ocupava l'antiga Escola de Formació i de la parcel·la circumdant.  
La Direcció Territorial d'Educació de València i la Direcció General de Centres Docents han emès informe favorable sobre les dues iniciatives.  
En compliment del que estableix l'article 17 de la Llei Orgànica 8/1985, de 3 de juliol, reguladora del Dret a l'Educació, a proposta del conseller d'Educació i Ciència, amb l'acord previ del Govern Valencià, en la reunió del dia 29 de juliol de 1994,  
DECRETE:  
Article únic  
Es creen, a la província de Valencia, els següents centres docents:  
- Municipi: Quart de Poblet  
- Denominació: Escola Oficial d'Idiomes de Quart de Poblet  
- Domicili: Carrer Xiquet de Quart s/n  
- Codi: 65839575  
- Capacitat: 300 places escolars  
- Municipi: Sagunt  
- Denominació: Escola Oficial d'Idiomes de Sagunt  
- Domicili: Carretera de Sagunt al Port, s/n  
- Codi: 18469941  
- Capacitat: 300 places escolars  
Disposició addicional  
El que s'estableix en aquest decret s'inscriurà en el Registre de Centres Docents de la Comunitat Valenciana.  
Disposicions finals  
Primera  
Es faculta el conseller d'Educació i Ciència perquè adopte totes les disposicions que siguen necessàries per al desenvolupament i l'execució del que s'estableix en aquest decret, així com perquè modifique, si escau, la configuració, la denominació i el domicili dels centres creats.  
Segona  
Les conselleries corresponents dictaran les resolucions que calguen per dotar de personal d'administració i serveis els centres que es creen per aquest decret.  
Tercera  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
València, 29 de juliol de 1994  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO I GONZáLEZ


Còpia Permalink ELI